मैमथ

मैमथ (अंग्रेजी:Mammoth), एक विशालकाय हाथी सदृश जीव था जो अब विलुप्त हो चुका है। इसका वैज्ञानिक नाम 'मैमुथस प्राइमिजीनियस'(Mammuthus primigenius) है। यह साइबेरिया के टुंड्रा प्रदेश में बर्फ में दबे एक हाथी का नाम है, जो अब विलुप्त हो चुका है, परन्तु बर्फ के कारण जिसका संपूर्ण मृत शरीर आज भी सुरक्षित मिला है। अनुमान लगाया जाता है कि फ्रांस में यह जंतु हिम युग के अंत तक और साइबीरिया में संभवत: और आगे तक जीवित रहा होगा। मैमथ शब्द की उत्पत्ति साइबीरियाई भाषा के 'मैमथ' शब्द से मानी जाती है, जिसका अभिप्राय 'भूमि के नीचे रहनेवाले जंतु' से होता है। चूँकि इस हाथी का शरीर सदैव जमे हुए बर्फीले कीचड़ के नीचे ही पाया गया है, अत: उस देश के किसान मैमथ को एक प्रकार का वृहत छछूँदर ही समझते थे।

फ्रांस की गुफाओं में पूर्व प्रस्तरयुगीन (Palaeolithic) शिकारी मानव के उपर्युक्त हाथी के बहुत से चित्र बनाकर छोड़े हैं, जिससे स्पष्ट हो जाता है कि यह जंतु पहले यूरोप (और संभवत: भारत और उत्तरी अमरीका, जहाँ उससे मिलते जुलते हाथियों के अवशेष प्राप्त हुए हैं) में रहा करता था और हिम युग के समाप्त होने और बर्फ के खिसकने पर भोजन की खोज में उत्तर की ओर बढ़ा और वहाँ की दलदली भूमि में अपने भारी शरीर के कारण धँस गया तथा दलदल के साथ जम गया।

आकार में मैमथ वर्तमान हाथियों के ही बराबर होते थे, परंतु कई गुणों में उनसे भिन्न थे। उदाहरणार्थ वर्तमान हाथियों के प्रतिकूल मैमथ का शरीर भूरे और काले तथा कई स्थानों पर जमीन तक लंबे बालों से ढँका था, खोपड़ी छोटी और ऊँची, कान छोटे तथा मैमथ दंत (tusk) अत्यधिक (14 फुट तक) लंबे (यद्यपि कमजोर) थे। मैमथ दंत की एक विशेषता यह भी थी कि वे सर्पिल (spiral) थे। मैमथ दंत इतनी अच्छी दशा में सुरक्षित हैं कि आज भी उद्योग में उनका उपयोग है और मध्कालीन समय में तो साइबेरिया से लेकर चीन के मध्य उनका अच्छा व्यापार भी होता था। सच तो यह है कि बर्फ में दबे रहने के कारण मैमथों, का सारा शरीर ही इतनी अच्छी दशा में सुरक्षित मिला है कि न केवल इनका मांस खाने योग्य पाया गया वरन उनके मुँह और आमाशय में पड़ा उस समय का भोजन भी अभी तक सुरक्षित मिला है।

इन्हें भी देखें 
 मैस्टोडॉन
 डायनासोर

बाहरी कड़ियाँ 
 4756100,00.html मैमथ को दोबारा तैयार करने की कोशिश
 मैमथ सुराग़: नया सबूत साइबेरियाई और उत्तर अमेरिकी स्तनधारियों के सम्बन्ध का खुलासा करता है, उत्तर अमेरिका का नन्हा मैमथ साइबेरिया में मिला (५ सितम्बर २००८ में 'कैनेडा नैशनल पोस्ट' में लेख)
 मैमथ कहानी शाही ब्रिटिश कोलम्बिया संग्रहालय की वेबसाईट पर ग्रैंट कॅडी (Grant Keddie) द्वारा लिखा लेख
 मैमथ स्थल, हॉट स्प्रिन्ग्ज़, दक्षिण डकोटा में
 महान मैमथ धोखा
 बीबीसी: साइबेरिया में मैमथ अस्ति-पिंजर मिला
 मौत से वापस, मैमथों को क्लोन करके उन्हें विलुप्ति से बाहर लाने की कोशिशों पर एक लेख, कोसमोस मैगज़ीन, ६ दिसम्बर २००६ का अंक
 मनुष्य मैमथ विलुप्ति के ज़िम्मेदार नहीं थे
 वेको मैमथ स्थल
 वीनिस क्रीक मैमथ स्थल प्रोजेक्ट, यह मध्य वाशिंगटन विश्वविद्यालय (Central Washington University) द्वारा चलाई गई उन मैमथ हड्डियों की वैज्ञानिक जाँच है जो वाशिंगटन राज्य के सेलाह शहर के पास वीनिस क्रीक वादी (Weenis Creek) में मिली थीं
 पुरातत्व विज्ञान व जीवाश्मिकी का पश्चिमी केंद्र (Western Center for Archaeology and Paleontology), हॅमॅट​, कैलीफ़ोरनिया
 मैमथ जीनोम पढ़ा गया: क्लोनिंग संभव है क्या?, कोसमोस ऑनलाइन में लेख
 The role of human of the stone age in the death of the mammoth faunal complex 

अत्यंतनूतन (प्लाइस्टोसीन​) युग
प्रागैतिहासिक स्तनधारी
विलुप्त स्तनधारी
स्तनधारी
हाथी
एशिया के प्रागैतिहासिक स्तनधारी
अफ़्रीका के प्रागैतिहासिक स्तनधारी
यूरोप के प्रागैतिहासिक स्तनधारी
उत्तर अमेरिका के प्रागैतिहासिक स्तनधारी